Нагахьа санна паччахьа хьоахаяь Фонд хьайойя, из воча наьха караяхийта мегаргьяц. Во нах яхилга мишта кхетаде деза? Уж ба кулга цIена боаца нах, из мотт ца ховшше а, цунна доал де гIертараш, озабезамаш дергдараш. Вешта аьлча, нийсхо йоаца нах ба озабезамаш дераш, шийна везар хьаллоацаш, шийна цавезар Iо а теIавеш, из мел хьаькъал долаш вале а. Из Фонд цхьаккха тайпа дIаяла мегаргьяц йолаш йолча паччахьакхен органашка, ший къаьстта хила деза цун вахар, болх. ТIаккха мара лерттIа дIагIоргдац цун гIулакх. Аьттув балар лов цу новкъа.